האחים אווט

האחים אֵווֶט (אנגלית: The Avett Brothers) היא להקת פולק רוק אמריקאית מקונקורד, קרוליינה הצפונית, שהוקמה בשנת 2000. הלהקה נקראת על שם שני האחים שהקימו אותה, סְקוֹט אֵווֶט (בנג'ו, גיטרה, פסנתר, תופים ושירה) וסֶת' אֵווֶט (גיטרה, פסנתר, תופים ושירה), וחברים בה גם בּוֹבּ קְרׂאפוֹרְד (קונטרבס, גיטרה בס וכינור) וג'וֹ קְווֹן (צ'לו). למסעות ההופעות של הלהקה מצטרפים גם מַייק מַארְשׁ (תופים), טָאניָה עִלִיזָאבֶּת' (כינור), ואחותם של סקוט וסת', בּוֹננִי אֵווֶט-רִינִי (פסנתר). הלהקה משלבת סגנונות בלוגראס, קאנטרי, פאנק, פופ, פולק, רוק, אינדי רוק, הונקי טונק ורגטיים. "האחים אווט" היוותה השראה ללהקת הפולק-רוק הבריטית ממפורד אנד סאנס. סקוט יַאנְסִי (Scott Yancey) נולד ב-19 ביוני 1976 בשַייֶן (Cheyenne), ויומינג. טִימוֹתִ'י סֶת' (Timothy Seth) נולד ב-30 ביולי 1980 בשארלוט, קרוליינה הצפונית. הם בניהם של סוּזִי (Susie) וג'ִים (Jim). אחותם הבכורה, בוני, נולדה בשנת 1973. אבי המשפחה, ג'ים, יליד 1947, עסק בריתוך ונהג לעסוק במוזיקה כתחביב. בשנת 2008, הוציא אלבום עם שירי גוספל, בו מופיעים גם שלושת ילדיו, והחל להופיע ברחבי ארצות הברית. את אהבתו למוזיקה ספג בילדותו - אביו היה כומר נודד בכנסייה המתודיסטית ואמו הייתה פסנתרנית . אם המשפחה, סוזי לבית גְּלִיסוֹן (Gleason), הייתה מורה בבית ספר יסודי. אביה שירת בחיל הרגלים האמריקאי, ובמהלך מלחמת העולם השנייה נשלח לגרמניה, שם נשאר במשך זמן מה אחרי תום המלחמה. אשתו הצטרפה אליו לגרמניה, ושם נולדה, בשנת 1947, סוזי. סקוט נשוי לסֵארָה (Sarah) משנת 2003. לזוג שלושה ילדים: עֶלֶנוֹר (Eleanor), ילידת 2008; מַאקסווֶלל (Maxwell), יליד 2011; ולוּק (Luke), יליד 2015. פרט לקריירה המוזיקלית שלו, סקוט עוסק גם בציור והוא בעליה של גלריה לאמנות בקונקורד. סת' היה נשוי לסוּזָן קֵאי אַדְקִיְנס (Susan Kay Adkins) משנת 2008 ועד לגירושיהם, בשנת 2013. במאי 2016 נישא סת' לשחקנית ג'ניפר קרפנטר. בנם של בני הזוג, אַייזָאק (Isaac), נולד בפברואר 2015. "האחים אווט" נולדה ממיזוג של שתי להקות בהן ניגנו, בנפרד, סת' וסקוט בנעוריהם, במהלך שנות ה-90 של המאה ה-20. סת' אווט היה חבר בלהקה בשם Margo בעת שלמד בתיכון במאונט פלזנט (Mount Pleasant), קרוליינה הצפונית, באמצע שנות ה-90 של המאה ה-20. בשנת 1995, הקליטה הלהקה את האלבום היחיד שלהם, שכלל ארבעה שירים. במקביל, היה סקוט חבר בלהקת Nemo 1934 (הוקמה בשנת 1996), עת למד בקולג' בגרינוויל (Greenville), קרוליינה הצפונית. הלהקה הוציאה שלושה אלבומים והתפרקה מעט אחרי הוצאתו של האלבום השלישי, בשנת 2001. מדי פעם, היו חברי Nemo מגיעים למאונט פלזנט ומנגנים ביחד עם חברי Margo. לקראת סוף שנות ה-90 של המאה ה-20 התאחדו שתי הלהקות תחת השם Nemo. בשנת 2000, כשלהקת Nemo הייתה על סף התפרקות, הוציאו סת' וסקוט, ביחד עם הגיטריסט של הלהקה, מיני-אלבום בסגנון קאנטרי, וקראו לו על שמם, The Avett Brothers. שנה לאחר מכן, הם נפרדו מן הגיטריסט איתו הקליטו את המיני-אלבום, צירפו אליהם את בוב קרופורד, ואיתו המשיכו כלהקת "האחים אווט". הלהקה הוציאה 11 אלבומי אולפן, 4 אלבומי הופעה ו-5 מיני-אלבומים. "האחים אווט" זכתה ארבע פעמים בפרסים מטעם הארגון Americana Music Honors & Awards. בשנים 2007, 2010 ו-2011 זכו בפרס "צמד/להקת השנה", ובשנת 2007 זכו גם בפרס "הבטחת השנה". בנוסף לזכיות אלו, הייתה הלהקה מועמדת ארבע פעמים לפרסים נוספים מטעם הארגון: בשנת 2007, היה אלבומה "Emotionalism" מועמד בקטגוריה "אלבום השנה"; בשנים 2008 ו-2014 הייתה מועמדת בקטגוריות "צמד/להקת השנה"; ובשנת 2010, היה השיר "I and Love and You" מועמד בקטגוריה "שיר השנה". סקוט וסת' אווט זכו, בשנת 2019, בפרס "השיר המקורי הטוב ביותר" מטעם Hollywood Music In Media Awards, על השיר שכתבו, "Sun, Flood, or Drought", לסרט "The Biggest Little Farm". שלוש פעמים הייתה הלהקה מועמדת לפרסי גראמי: בשנת 2013 היה האלבום "The Carpenter" מועמד בקטגוריה "אלבום אמריקנה של השנה", ובשנת 2017 היה האלבום "True Sadness" מועמד באותה הקטגוריה; בשנת 2017 היה השיר "Ain't no Man" מועמד בקטגוריה "Best American Roots Performance". "It's not the chase that I love, It's me following you" (Kick Drum Heart, I And Love And You) "They say life only grows short, I say the road only grows long" (Tin Man, I And Love And You) "Decide what to be and go be it" (Head Full of Doubt/Road Full of Promise, I And Love And You) "Back then everyday was different, now each moment is the same" (Tin Man, I And Love And You) "I have been homesick for you since we met" (A Father's First Spring, The Carpenter) "If I live the life I'm given, I won't be scared to die" (The Once and Future Carpenter, The Carpenter) "There was nothing worth sharing like the love that let us share our name" (Murder in The City, The Second Gleam) מדיה וקבצים בנושא האחים אווט בוויקישיתוף אתר האינטרנט הרשמי של האחים אווט האחים אווט, ברשת החברתית פייסבוק האחים אווט, ברשת החברתית אקס (טוויטר) האחים אווט, ברשת החברתית אינסטגרם האחים אווט, סרטונים בערוץ היוטיוב האחים אווט, במסד הנתונים הקולנועיים IMDb (באנגלית) האחים אווט, באתר אפל מיוזיק (באנגלית) האחים אווט, באתר ספוטיפיי האחים אווט, באתר סאונדקלאוד (באנגלית) האחים אווט, באתר Last.fm (באנגלית) האחים אווט, באתר AllMusic (באנגלית) האחים אווט, באתר MusicBrainz (באנגלית) האחים אווט, באתר דיזר האחים אווט, באתר Discogs (באנגלית) האחים אווט, באתר Songkick (באנגלית) האחים אווט, באתר בילבורד (באנגלית) האחים אווט, באתר טיידל (באנגלית) Sunny Hubler, Scott Avett Unveils "In The Light Of Unlearning" At SOCO Gallery, QC Exclusive Patrick Doyle, The Avett Brothers’ Long Road, Rolling Stone, ‏24.12.2013 Tanya D. Marsh, For His Children and Ours: Jim Avett’s Thoughts on Faith, Family and Music, HuffPost, ‏13 June 2017 David Menconi, Playing by Heart: The Story of Jim Avett, Our State, ‏1 Feb 2011 Chris Richards, In wake of Avett Brothers’ success, their father relaunches his own musical career, The Washington Post, ‏16 April 2011 Marcia Morris, Avett Brothers’ mom loves travel, home, but not singing, The Charlotte Observer, ‏9 May 2014 The Avett Brothers (Scott & Seth Avett) – Net Worth, Wife, Divorce, Quotes, Wiki, Age, Famous People, ‏25 April 2020 Sunny Hubler, An Intimate Look Inside The Art Studio Of Scott Avett, QC Exclusive aisha, Susan Avett - The Avett Brothers Lead Seth Avett's Ex-Wife, Glamour Path, ‏4 April 2020 Bettina Dizon, Jennifer Carpenter's Blossoming Love Story with Rock Singer Seth Avett, Ama Mama, ‏12 May 2020 Tanya Marsh, From margo to the road to now: A long, strange trip with ben sawyer, Tales of Avett News, ‏June 12, 2018 Nemo, As My Life Turns to a Song Nemo The Forward Motion: For the Avett Brothers, progress means looking back and slowing down, Fretboard Journal, ‏July 2011 Jason Vincze, Mignonette: The Story behind the Avett Brother’s Album, Nashville, ‏25 October 2017 Steve LaBate, The Avett Brothers - Mignonette, Paste, ‏1 October 2004 Steve LaBate, The Avett Brothers: A Highway Less Traveled, Paste, ‏22 May 2006 Chart History: The Avett Brothers (Independent Albums) Chart History: The Avett Brothers (Billboard 200) Chart History: The Avett Brothers (Americana/Folk Albums) Ben Salmon, The Avett Brothers Go (Sort of) Political on Closer Than Together, Paste, ‏9 October 2019 Seth Avett, Mission Statement: Closer Than Together, Intsagram, ‏13 June 2019 Swept Away (EP), The Avett Brothers Wiki Honors & Awards, The Americana Music Association The Avett Brothers: Awards, IMDb Awards Nominations & Winners, Recording Academy Grammy Awards